[{"text_idx": "#000001", "text": "Bihar, martxoak 5, 19:00etan Bilboko BBK Aretoan, Thinking Football Film Festival zinema eta futboleko Jaialdiaren seigarren edizioa hasiko da. \u201cKenny\u201d emanaldiarekin abiatuko da. Film horrek Kenny Dalglish Liverpooleko jokalari eta entrenatzaile mitikoaren ibilbidea erakusten du. \u201cThe King\u201d izenez ezaguna, kirol ibilbide distiratsuaz gain, Dalglish ikurra izan zen Hillsborough-eko tragediako biktimentzako justiziaren borrokan. Filmaren ostean, bertaratuek Stewart Sugg zuzendariarekin eta David Tryhorn ekoizlearekin hitz egin ahal izango dute. Kennyren emanaldiaren aurretik, Josu Urrutia Athletic Clubeko presidenteak Publikoaren 2017ko Saria emango die \u201cThe Pass\u201d filmeko Duncan Kenworthy ekoizleari eta John Donnelly gidoigileari. Izan ere, hura izan zen iazko jaialdian ikusleek ondoen baloratu zuten filma. Saria Angel Garraza euskal artistaren eskultura eta 2.000 \u20ac-ko diru-kopurua izan da, saridunak futbolari lotutako proiektu sozial bati dohaintzan eman diezaion."}, {"text_idx": "#000005", "text": "Bigarren urtez jarraian, Lezaman antolatuko da 'Euskara Jalgi Hadi Plazara', gure hizkuntzaren erabilera sustatzen duen txapelketa"}, {"text_idx": "#000010", "text": "Williamstarren amak 125. urteurreneko intsignia jasoko du Letrak eta Futbolaren edizio berezi batean"}, {"text_idx": "#000011", "text": "Asteburu honetan itzuliko da gure Genuine taldea"}, {"text_idx": "#000016", "text": "Athletic Clubek hitzartutako taldearen mendeurrena ospatzeko ekitaldian parte hartu zuen"}, {"text_idx": "#000017", "text": "Thinking Football 2023: zinemaldiaren deialdia eta datak"}, {"text_idx": "#000018", "text": "Thinking Football jaialdiaren XI. edizioa urriaren 9tik 14ra egingo da Bilboko Sala BBK aretoan eta filmak jasotzeko epea zabalik dago"}]